GiliGold/VAD_KnessetCorpus huggingface dataset:
אפרת כהן: ההערה הזאת אולי תישמע לכם לא במקומה, אבל המשמעות של שנה או שנתיים - ברגע שיש פיית תדלוק אחת בתחנה, משמעותה שכל תהליך המעבר תסתיים.
אפרת כהן: מבחינת חברות הדלק, כדי שפייה אחת תעבוד, המשמעות היא שכל מערכות המידע, כל מערכות הגיבוי מאחורה - - -
שי חרמש: יהיו כפולות.
אפרת כהן: לא, אין כפול, יש מערכת סליקה אחת.
אפרת כהן: אם רוצים שנה זה בסדר, הסיכוי שהחברות יוכלו לעמוד בזה הוא שאפתני.
אפרת כהן: אנחנו חושבים שהיה נכון יותר לקבוע מנגנון של שנתיים להתארגנות ושההתקן הזה יעבוד כמו שצריך עבור כולם.
אפרת כהן: תבינו, מבחינת חברת דלק, כדי להכניס פיית תדלוק אחת שתעבוד – ומר קורמן בטח יודע את זה בתחנה – היא צריכה להתאים לכל המערכות.
כרמל שאמה-הכהן: טענתך ברורה.
כרמל שאמה-הכהן: חן, מה התגובה?
שי חרמש: את מוכנה לגמור את זה בשנתיים וזה מתנקה ואין שום ר?
שי חרמש: במקום שנה, שנתיים ושלוש יהיה שנתיים לכול, לנקות את השורה?
מיכל אוגולניק: אנחנו לא אחראים על הלו"ז של מכון התקנים.
שי חרמש: אחרי מכון התקנים.
שי חרמש: אחרי שנתיים, 24 חודש, אין יותר סיפורים?
חגית אייזנמן מלכה: שלוש שנים זה יותר אינטרס של ציי הרכב.
חן בר יוסף: התהליך המדורג חשוב, הוא הוכיח את עצמו גם בנושא התדלוק עצמי.
חן בר יוסף: בשנתיים לסגור את הכל, זה לא טוב למשק – לא שלא טוב לתחנות.
חן בר יוסף: מה שמעניין אותנו הוא הצעד הראשון.
חן בר יוסף: האם מערכות המידע שמקבלות תשדורת נתונים מקבילה לא יכולות לשדר אותה לשני כיוונים שונים?
חן בר יוסף: יכולות.
חן בר יוסף: לחשוב שצריך להחליף עכשיו את כל ה-back office של הר הזה, לדעתי זה - - -
אפרת כהן: אתה צריך גם לפתח, גם להתקין פיה וגם לדאוג שמערכות המידע שלך יעבדו.
אפרת כהן: כלומר, אתה מקבל מפרט ואתה נותן 12 חודשים שבהם, אם אני לא רוצה לקנות מהמפרט כדי שהוא לא יהיה בעל מונופול, אני צריכה לפתח את ההתקנים בחברה אצלי, שמתקינה לי, לעשות להם בדיקות, לראות שהם עובדים, להתקין פיה בכל התחנות, יכול להיות שגם להתחיל להחליף לחלק מציי הרכב ובנוסף, לראות שהכול עובד.
אפרת כהן: אם זה לא קורה אז אתה מעמיד אותי לדין פלילי, לפי ההוראות האלה, או קובע פה עונשי מאסר וקנסות.
חגית אייזנמן מלכה: ההתקנים שתתקיני הם כאלה שהם תקניים - --
אפרת כהן: אז יצרת מונופול בתחום הזה.
אפרת כהן: זו בדיוק התוצאה שלא רצית להגיע אליה.
כרמל שאמה-הכהן: חברים, הזמן הסתיים.
כרמל שאמה-הכהן: אמנם נשאר לנו עוד סעיף לאשר, שזה סעיף 10.
כרמל שאמה-הכהן: אנחנו צריכים רק עוד חצי שעה.
כרמל שאמה-הכהן: מנהלת הוועדה, אפשר למצוא חצי שעה בזמן קרוב?
שי חרמש: לפני ינואר 2012?
כרמל שאמה-הכהן: לא, בשבוע הקרוב אני מתכוון.
כרמל שאמה-הכהן: נמצא זמן כדי לסיים את זה כדי שנעשה את זה בצורה מסודרת ולא בגלל לחץ הזמנים.
גבריאל בן הרוש: מתי יהיה הדיון החשוב על סעיף 11, המס על הדלק?-
כרמל שאמה-הכהן: תודה לכולם, אני נועל את הישיבה.
כרמל שאמה-הכהן: על סדר היום: תקנות הבזק (זיכיונות) (הוראת שעה), התשע"א-2010, בדבר העלאת שיעור התמלוגים שישלם בעל רישיון לשידורי כבלים.
כרמל שאמה-הכהן: אם אינני טועה, התקיימו שתי ישיבות בנושא, סיימנו את הדיון, היינו רגע לפני הצבעה.
כרמל שאמה-הכהן: אנחנו נצביע כרגע.
אתי בנדלר: רגע, מבקשים שינויים בנוסח התקנות.
כרמל שאמה-הכהן: מי מבקש?
כרמל שאמה-הכהן: נטע דורפמן: משרד האוצר.
כרמל שאמה-הכהן: מכיוון שהתקנות האלה היו אמורות להיכנס לתוקף ב-19 בינואר 2011, ומכיוון שהגבייה בהתאם לתקנות נעשית על בסיס רבעוני, סברנו שעלול להיווצר קושי בכך שהתקנות יהיו רטרואקטיביות כשכבר חלף התשלום עבור הרבעון הראשון, וגם הרבעון השני עומד להסתיים.
כרמל שאמה-הכהן: מה שאנחנו מציעים זה לחלק את התקופה של שנת 2011 לשתי תקופות: שגביית התמלוגים מ-1 בינואר עד 30 ביוני תהיה אחוז - כפי המצב כיום, אנחנו לא משנים את המצב.
כרמל שאמה-הכהן: גביית התמלוגים מ-1 ביולי עד 31 בדצמבר תהיה 2.5% ויהיה כתוב שברבעון האחרון – ובלבד שסך התמלוגים - - - אתי בנדלר: מה היה השיעור?
כרמל שאמה-הכהן: נטע דורפמן: השיעור היום הוא 1%.
כרמל שאמה-הכהן: ההצעה היא לחלק את השנה לשני חלקים כדי שלא ייצא מצב שבו אנחנו גובים עבור תקופה שכבר שולם.
כרמל שאמה-הכהן: זה סידור משפטי של אותו כסף.
כרמל שאמה-הכהן: נטע דורפמן: ההצעה היא כזאת.
כרמל שאמה-הכהן: מ-1 בינואר עד 30 ביוני שיעור התמלוגים יהיה 1%; מ-1 ביולי עד 31 בדצמבר 2.5%, ובלבד שאחוז שיעור התמלוגים השנתי לא יעלה על 1.75%.
כרמל שאמה-הכהן: כלומר, אם ברבעון האחרון של שנת 2011 יסתבר שבשל גבייה של 2.5%, שיעור התמלוגים השנתי עולה על 1.75% מכיוון שההכנסות במחצית השנייה גבוהות מההכנסות במחצית הראשונה, השיעור יפחת כך שיצא שיעור של 1.75%.
כרמל שאמה-הכהן: אתי בנדלר: אני העליתי את השאלה הזאת בשיחה שלי עם מוהנד – איך לוודא שלא יגבו יותר מאשר השיעור הממוצע.
כרמל שאמה-הכהן: נטע דורפמן: אנחנו מוודאים שזה לא יהיה יותר מ-1.75%.
כרמל שאמה-הכהן: יורם מוקדי: אדוני היושב-ראש, הסיבה שאנחנו נמצאים פה בדיון השלישי, שיש בעיות עם התקנות האלה, והבעיה האחרונה שקיימת היא גם התחולה הרטרואקטיבית הזאת, שבכל מקרה להחיל אחורה תקנות שנקבעו ל-1.75% ולהחיל אותן חצי שנה אחורה, יש פה בעיה.
כרמל שאמה-הכהן: זאת מעבר לכך שלא ניתן מענה לאף אחד מהפגמים שאנחנו העלינו בישיבות הקודמות – זה כולל את המדיניות המוצהרת גם של האוצר ומשרד התקשורת על כך שחייבים להוריד תמלוגים, על כך שוועדת קרול דנה שוב ושוב בנושא התמלוגים וקבעה שבסוף, תמלוגים הם מס שמוטל על הצרכן וצריך לבטל אותם; על כך שמועצת הכבלים עמה התייעצו קבעה שאין להעלות את התמלוגים; על כך שהתייעצו עם מועצת הכבלים אחרי שהתקנות האלה היו כבר חתומות; על כך שבסופו של דבר התמלוגים האלה לא משרתים שום דבר והועלו פה הצעות פשרה שונות על-ידי חברי הכנסת חברי הוועדה על זה שהכסף הזה יילך להפקות מקור.
כרמל שאמה-הכהן: נושא העלאת התמלוגים נעשה ללא שימוע בכלל.
כרמל שאמה-הכהן: לא שמעו אותנו, לא התייעצו אתנו, לא דנו אתנו, שזה פגם בהחלטה המנהלית הזאת.
כרמל שאמה-הכהן: יש דיון בעתירה בבג"ץ ביום חמישי הקרוב של שאר מפעילות התקשורת כנגד העלאת התמלוגים, כל אותן מפעילות שלגביהן ניתן אישור על-ידי ועדת הכספים של הכנסת.
כרמל שאמה-הכהן: היתה התחייבות של המדינה בפני בג"ץ בעבר, העלינו את זה בדיונים הקודמים, על כך שהתמלוגים ירדו ובסוף יופחתו אפילו לאפס.
כרמל שאמה-הכהן: אני אומר: לאור כל הפגמים האלה, אסור לאשר את התקנות האלה ואסור – כוועדת כלכלה שבסוף אמורה להעביר תחת ביקורתה את ההליך הזה של התקנת התקנות – לא יכול להיות מצב שבו כל הפגמים האלה עוברים ללא מענה ובעצם הוועדה נותנת פה איזשהו הכשר לתהליך שלא היה תקין, לכל הדעות.
כרמל שאמה-הכהן: אני אומר לכל הדעות כי בסופו של דבר יש פה מדיניות מוצהרת לאורך שנים, שביום אחד התהפכה, ללא שימוע, בניגוד לעמדה בבג"ץ ובניגוד לעמדה מקצועית של כל הוועדות שדנו בנושא התמלוגים בעבר.
כרמל שאמה-הכהן: מיכל רפאלי כדורי, סמנכ"לית חברת "יס".
כרמל שאמה-הכהן: מיכל רפאלי כדורי: אני מבקשת להצטרף כמובן לכל מה שאמר חברי ויריבי, יורם, וכמובן אני מסכימה אתם.
כרמל שאמה-הכהן: אני רוצה להוסיף דבר נוסף.
כרמל שאמה-הכהן: אף שהתקנות של "יס" עברו בוועדת הכספים, אנחנו כמובן מתנגדים לתקנות האלה.
כרמל שאמה-הכהן: חשוב שהוועדה הזאת תזכור – ענף הטלוויזיה הרב-ערוצית הוא הענף היחיד שיש עליו מס מחזור של 10% כל שנה.
כרמל שאמה-הכהן: אנחנו מחויבים ל-8% הפקות מקור, בתוספת התמלוגים האלה, מדובר במס מחזור של 10% ואני חושבת שהוועדה הזאת צריכה להיות מודעת לכך.
כרמל שאמה-הכהן: אין אף אחד בענף התקשורת שחל עליו דבר כזה, אין לזה כמובן גם אח ורע בעולם – 10% על המחזור שלנו.
כרמל שאמה-הכהן: תגובת המדינה לטענות המשפטיות.
כרמל שאמה-הכהן: דנה נויפלד: קודם כול, אכן יש עתירה שתלויה ועומדת בפני בג"ץ.
כרמל שאמה-הכהן: יחד עם זאת, זה לא מונע את המשך ההליכים כאן.
כרמל שאמה-הכהן: ככל שבג"ץ יחליט אחרת, יחליט אחרת.
כרמל שאמה-הכהן: כרגע התקנות שאושרו בוועדת הכספים לעניין הטלקום שרירות ועומדות, ומבחינה משפטית אי-אפשר לטעון אחרת.
כרמל שאמה-הכהן: אנחנו כרגע רק באים ומשווים את המצב בגלל שהיה פיצול בין הוועדות.
כרמל שאמה-הכהן: אנחנו באים לתקן ולהשוות את המצב שכבר אושר בוועדת הכספים, כל זאת בהתאם למדיניות הממשלה.
כרמל שאמה-הכהן: הטענות שטען מר מוקדי הן טענות שנטענו בעבר – נטענו גם בפני בית-המשפט – ואנחנו סבורים אחרת.
כרמל שאמה-הכהן: עמדה זאת לא מקובלת עלינו.
כרמל שאמה-הכהן: אתי בנדלר: דנה, את יכולה לפרט בקצרה מה עמדת המדינה לטענות האלה, מעבר לאמירה סתמית שזה לא מקובל?
כרמל שאמה-הכהן: דנה נויפלד: את מבקשת את הטיעון הכלכלי או את הטיעון המשפטי?
כרמל שאמה-הכהן: אתי בנדלר: גם וגם.
כרמל שאמה-הכהן: נטענו כאן טענות.
כרמל שאמה-הכהן: יהודה סבן: יהודה סבן, משרד האוצר.
כרמל שאמה-הכהן: אם אפשר, לגבי הטיעון הכלכלי.
כרמל שאמה-הכהן: אנחנו סבורים, מאחר שנוצר צורך פיסקלי ונשקלו מספר רב של חלופות על-ידי הממשלה והשרים כדי לכסות את הבור הפיסקלי, אחד הפתרונות שעלו היה העלאת התמלוגים.
כרמל שאמה-הכהן: נכון שבעבר נאמרו כל מיני אמירות, היו ועדות שאפילו המליצו על הפחתת התמלוגים, ואנחנו לא מתכחשים לכך, אבל כל האמירות הללו נאמרו על רקע של יכולת פיסקלית.
כרמל שאמה-הכהן: וכיוון שבשנה הזו, בשנות התקציב הללו, אנחנו נמצאים במצב שבו יש צורך פיסקלי, אזי נשקלו מספר רב של חלופות, וזו שנבחרה היא העלאת התמלוגים לחברות התקשורת בתחומים הללו, מתוך שיקולים רבים – שיקולים של תחרות, שיקולים של יכולת כניסת מתחרים לאותם תחומים, וכהנה וכהנה.
כרמל שאמה-הכהן: וכל הטיעונים, אגב, שנאמרו כאן על-ידי החברות – גם על-ידי "הוט" ו"יס"- הם טיעונים שכבר עלו בפנינו, נשקלו, הן על-ידי הפקידות, הן על-ידי השרים הנוגעים בדבר, והממשלה אף החליטה על כך.
כרמל שאמה-הכהן: ניצן חן, בבקשה.
ניצן חן: אדוני היושב ראש, גם אנחנו גוף שהוא חלק מהמדינה.
ניצן חן: מה לעשות, לא חזק כמו משרד האוצר ומשרד המשפטים, אבל אנחנו הרגולטור הישיר שתפקידו לפקח על הכבלים והלווין, אבל גם לדאוג לפיתוחו ולמניעת קריסתו.
ניצן חן: ידידי, יהודה סבן, מהאוצר יודע היטב שצורך פיסקלי הוא הגדרה מאד מאד עמומה, הייתי אפילו אומר כמעט כמו בתחום המשפט "האדם הסביר".
ניצן חן: מועצת הכבלים והלוויין המליצה במסגרת סמכותה בחוק, להמליץ לשר התקשורת שלא להעלות את שיעור התמלוגים.
ניצן חן: אגב, לא מהיום, כבר ב-2004 וב-2007.
ניצן חן: אני חושב שזה מס מיותר.
ניצן חן: אני יכול לספר לאדוני שממש בימים אלה שוקלת המועצה להעלות את שיעור האחוזים - - -
כרמל שאמה-הכהן: ניצן, תתמקד בשינוי כי אנחנו מיצינו את הדיון על התמלוגים.
כרמל שאמה-הכהן: לגבי עניין השינויים, יש לך מה להוסיף?
ניצן חן: אני חושב שהשינוי הזה מנוגד להחלטות מומחים שישבו על המדוכה ודנו בסוגיה הזאת במשך שנים, גם קרול, גם ועדת גרונאו וגם ועדת מרדכי, שהתייחסה לנושא הזה.
ניצן חן: זאת טעות קשה להעלות עכשיו את שיעור התמלוגים, מה גם שאנחנו כרגולטור מתכוונים להעלות להם עכשיו בעוד אחוז את הפקות המקור, את היצירה הישראלית, שזה בעיניי הרבה יותר חשוב לציבור מאשר שתיכנס לאיזה צורך פיסקלי בקופת האוצר.
קריאה: אגב, לדעתי ועדת מרדכי לא המליצה על הפחתת התמלוגים, אבל אני לא בטוח.
קריאה: אפשר לבדוק.
אתי בנדלר: נציג שר התקשורת, האם שר התקשורת שקל את עמדתה של המועצה?
עו"ד מוהנד נאסר: שר התקשורת פנה למנכ"ל וביקש לקבל את עמדתם.
אתי בנדלר: ולאחר שהוא שקל את כל השיקולים הרלוונטיים הוא החליט בכל זאת שיש מקום להעלאת התמלוגים, לרבות השינוי המבוקש הבוקר?
עו"ד מוהנד נאסר: אכן, בהתאם להחלטת הממשלה.
עו"ד מוהנד נאסר: הבוקר הוא עודכן בשינוי המוצע על ידי משרד האוצר והוא מצטרף אליו.
אתי בנדלר: והוא מצטרף אליו.
עידן אור: הטיעון הפיסקלי קיים תמיד.
עידן אור: בכל מקום, בכל זמן המדינה יכולה לבוא ולטעון שיש לה בורות תקציביים.
כרמל שאמה-הכהן: אנחנו דנים כרגע רק בשינוי שהוצג.
כרמל שאמה-הכהן: כבר סיימנו את הדיון בכל הרעיון של התקנות האלה, בצורך הפיסקלי/לא צורך פיסקלי.
כרמל שאמה-הכהן: יש שינוי שפוצל ב-2011 – הורידו את חצי השנה הראשונה, העלו את חצי השנה השנייה.
כרמל שאמה-הכהן: לעניין הרטרואקטיביות יש לך מה לומר?
דנה נויפלד: אין פה רטרואקטיביות.
כרמל שאמה-הכהן: לא, לטענת הרטרואקטיביות.
כרמל שאמה-הכהן: את הטענות האלה כבר שמענו.
כרמל שאמה-הכהן: אני רוצה לתת רשות דיבור למי שרוצה להתייחס לנושא שעלה היום מחדש ופשוט עצרנו את הדיון רגע לפני ההצבעה.
כרמל שאמה-הכהן: כלומר, מיצינו את הדיון, חברי הוועדה והצוות מכירים את כל הטיעונים, אין פה מה לחדש ואין טעם להאריך בפרוטוקול.
כרמל שאמה-הכהן: אם אין עוד מישהו שרוצה לדבר, אנחנו עוברים להצבעה.
כרמל שאמה-הכהן: השינויים ברורים, כבוד היועצת המשפטית?
אתי בנדלר: כמובן, אני מבקשת לקבל נוסח מעודכן.
אתי בנדלר: הוועדה תצביע כפי שהיא תמצא לנכון על העקרונות המוצעים על ידיכם.
כרמל שאמה-הכהן: מי בעד סעיף 1, לרבות השינוי שהוצג והיועצת המשפטית תתאים את הנוסח?
כרמל שאמה-הכהן: בסעיף 2 היה שינוי בנוסח שמוצג בפנינו?
עו"ד מוהנד נאסר: יש פה שינוי של תאריך התחולה, שהוא כבר לא ה-19 ביוני.
דנה נויפלד: יום פרסום התקנות.
כרמל שאמה-הכהן: יום פרסום התקנות.
אתי בנדלר: בעצם אנחנו נגיד שתוקפן של תקנות אלה עד יום 31 בדצמבר.
אתי בנדלר: נמחוק את החלק הראשון, נכון?
כרמל שאמה-הכהן: אנחנו מצביעים על סעיף 2, לרבות השינוי שהוצג כרגע.
אתי בנדלר: עדיין מדובר על הפצה נוספת של שבעה ערוצים ב-DTT?
דנה נויפלד: אין שינוי.
אתי בנדלר: אין שינוי בעניין הזה, גם לא בהתחשב בהצעת החוק?
קריאה: אפשר להוסיף 18.
כרמל שאמה-הכהן: זה הופך את זה לריאלי.
יהודה סבן: זה הופך את זה לריאלי יותר.
יהודה סבן: גם קודם זה היה ריאלי.
כרמל שאמה-הכהן: הצבעה בעד – פה אחד התקנות אושרו התקנות אושרו.
כרמל שאמה-הכהן: הדיון הזה הסתיים.
כרמל שאמה-הכהן: בוקר טוב, חברים.
כרמל שאמה-הכהן: אנחנו פותחים בדיון השני היום של ועדת הכלכלה.
כרמל שאמה-הכהן: על סדר היום צעדי הממשלה להוזלת מוצרי המזון.
כרמל שאמה-הכהן: ועדת הכלכלה קיימה לפני כשבועיים דיון בעניין מוצרי החלב, בפרט בעניין הקוטג'.
כרמל שאמה-הכהן: לשמחתנו, יש התקדמות מסוימת בעניין הקוטג', אבל זאת שמחה מאוד צרה ומאוד זמנית.
כרמל שאמה-הכהן: הבעיה, כך מתברר מדוח שמניחה בפנינו היום מחלקת המחקר והמידע של הכנסת, היא הרבה יותר רחבה, הרבה יותר עמוקה.
כרמל שאמה-הכהן: אין כמעט מדף שאליו הצרכן הישראלי פונה בסופר או במכולת, ובו הוא לא משלם מחיר מנופח, אם זה במקררי מוצרי החלב, אם זה במקררי האיטליז והבשר, אם זה במוצרים היבשים – הפסטות – במזון לתינוקות.
כרמל שאמה-הכהן: זה בלי להזכיר שגם בדרך לסופר הוא משלם מחיר מנופח, כנראה, לחברות הדלק על עמלות מרווח השיווק- -
מירי רגב: גם על המיסוי של הדלק.
כרמל שאמה-הכהן: וגם על המיסוי, מירי רגב, חברת הקואליציה.
מירי רגב: אכן, כרמל שאמה, חבר הקואליציה – מרווח השיווק.
מירי רגב: מה לעשות?
מירי רגב: יש בקואליציה המון דברים טובים אז תתקן אותם.
כרמל שאמה-הכהן: חברת הכנסת רגב, בזה תמה זכות הדיבור שלך לעניין הזה.
מירי רגב: המיסוי על הדלק הוא מיסוי - - -
כרמל שאמה-הכהן: חברת הכנסת רגב, אני קורא אותך לסדר פעם ראשונה.
כרמל שאמה-הכהן: גם, כמובן, הצרכן חוזר הביתה ורוצה לבשל, אז הוא מבשל על הגז הביתי, כנראה, קצת יותר ממה שצריך - - - הריכוזיות של הענף.
מירי רגב: הוא גם רוצה לחזור לבית, אתה יודע.
שלמה מולה: הוא שותה מים.
כרמל שאמה-הכהן: חברים, מי שיפריע מעכשיו, יהיו שלוש קריאות מהירות החוצה.
כרמל שאמה-הכהן: לכן כל הנתונים שאנחנו מתהדרים בהם על צמיחה, אדוני סגן שר האוצר, ומברכים אתכם עליהם, - הצמיחה הזאת נבלעת בדרך לאזרח הישראלי על-ידי מחלת הריכוזיות שגובה מחיר בכל מקום שאליו הצרכן פונה.
כרמל שאמה-הכהן: אז נכון שיש אולי צמיחה, אבל ההכנסה הפנויה האמיתית שנשארת ואפשרויות הרווחה שלו רק הולכות אחורה.
כרמל שאמה-הכהן: נוסיף לזה את מחירי הדיור ואת מחירי המים, וביום שני תגיע לכאן רשות החשמל ותסביר למה היא רוצה לייקר את החשמל בעשרות אחוזים- -
מירי רגב: בגלל הגז המצרי.
כרמל שאמה-הכהן: - - אנחנו מגיעים לתמונה שאמנם נתוני המאקרו הם מדהימים, ולכל מקום שאנחנו מגיעים בעולם שואלים אותנו מה זה הפלא של הכלכלה הישראלית, אבל האזרח הישראלי כנראה לא מתחלק בהצלחה הזאת, וההצלחה הזאת מנותבת באמצעות מונופולים וקרטלים ותופעות אחרות.
כרמל שאמה-הכהן: אנחנו מצפים לשוק חופשי ומברכים אותו, אבל השוק שלנו הוא בעיקר חופשי מתחרות.
כרמל שאמה-הכהן: אני יודע שקמו כמה תהליכים בממשלה: ועדות לעניין מוצרי החלב וועדה רחבה יותר של מוצרי המזון.
כרמל שאמה-הכהן: אני מברך בהזדמנות הזאת גם את מנכ"ל משרד התמ"ת וגם את מנכ"ל משרד החקלאות שיהיה שותף בדיון, למעט ענייני החלב, וגם כמובן את סגן שר האוצר שהגעתם לעדכן אותנו.
כרמל שאמה-הכהן: אנחנו בעיקר נהיה "צמודים אליכם לווריד" כדי לדעת איך התהליכים מתקדמים.
כרמל שאמה-הכהן: נרצה לשמוע ולקבל דיווח.
כרמל שאמה-הכהן: מדובר במוצרים יומיומיים שהצרכן נתקל בהם יום-יום בתהליך הרכישה ומשלם עליהם מחיר יום-יום.
כרמל שאמה-הכהן: גם לפונקציה של מהירות התגובה של הממשלה יש משמעות; כי נכון שהממשלה לא אשמה במחירים, אבל ברגע שהיא לא מטפלת היא הופכת להיות אשמה.
כרמל שאמה-הכהן: ברגע שהיא לא מטפלת טיפול ראוי וזוהתה בעיה, היא הופכת להיות יותר אשמה.
כרמל שאמה-הכהן: אז אנחנו פחות יכולים לדבר על יצרנים, ופחות אשמה על רשתות השיווק- -
שלמה מולה: - - - אתה יכול להסביר?
כרמל שאמה-הכהן: רגע, חבר הכנסת מולה.
כרמל שאמה-הכהן: - - ופחות על תופעות כאלה ואחרות במשק הישראלי.
כרמל שאמה-הכהן: הצרכן והכנסת מצפים לתגובת הממשלה.
כרמל שאמה-הכהן: זה לא משהו שאמור להיפטר בחקיקה פרטית.
כרמל שאמה-הכהן: דרך המלך פה זה צעדים ברורים, חדים ומהירים של הממשלה.
כרמל שאמה-הכהן: ראשון שיקבל זכות דיבור- -
עמיר פרץ: שאלה, אדוני.
כרמל שאמה-הכהן: אני אענה אחר כך לשאלה, אבל יש פה גם סגן שר שממהר.
עמיר פרץ: בסדר גמור, אני רק מבקש.
עמיר פרץ: אתה סיכמת- -
אופיר אקוניס: מה זאת אומרת ממהר?
אופיר אקוניס: אני מבקש שסגן השר יקשיב לנו.
עמיר פרץ: מולה, אתה מפריע לי.
עמיר פרץ: אתה סיכמת את הדיון הקודם עם שני סעיפים שאולי לא נותנים לסגן השר: ראשית ביקשת שמשרד התמ"ת, בשיתוף פעולה עם משרד החקלאות, יביאו הצעות- -
כרמל שאמה-הכהן: אמרנו, תהיה ישיבת מעקב.
עמיר פרץ: שנית, אני מבקש מסגן השר שהעניין של המע"מ יפורט כאן.
כרמל שאמה-הכהן: נגעת בנקודה נכונה.
עמיר פרץ: אתה הדגשת את עניין המע"מ בפעם שעברה, ומשום מה זה הושמט.
עמיר פרץ: לדעתנו, עניין של מע"מ על מוצרי יסוד ו- - - ילדים חייב להשתנות.
עמיר פרץ: אני רק הזכרתי ליושב ראש, זה הכול.
כרמל שאמה-הכהן: תודה שהזכרת.
כרמל שאמה-הכהן: זאת באמת עצת חינם טובה.
כרמל שאמה-הכהן: יש מדינות רבות, במיוחד ב-OECD שישראל התקבלה כחברה בו, וגם על זה אנחנו כמובן מברכים, שנוהגות במע"מ דיפרנציאלי במוצרי יסוד דרך שיטת מע"מ מופחת על אותם מוצרים שמקלה על השכבות החלשות.
כרמל שאמה-הכהן: רצינו לשמוע מה גישתכם בעניין הזה.
כרמל שאמה-הכהן: אני יודע שלאוצר יש התנגדות נחרצת לעניין המע"מ הדיפרנציאלי.
כרמל שאמה-הכהן: באותה תשובה להתייחס גם לכך שמשרד האוצר מתכוון להפחית את המע"מ הכללי בחצי אחוז ב-1 בינואר 2011.
מרינה סולודקין: האוצר לא מבין - - - דיפרנציאלי.
אופיר אקוניס: ב-2013?
מירי רגב: זה אחרי שהריבית עלתה ב-2%.
מירי רגב: המע"מ ירד אחרי שהריבית עלתה ב-2%.
אופיר אקוניס: הובטח להוריד את המע"מ ב-2012.
כרמל שאמה-הכהן: אני יודע – 1 בינואר 2012.
כרמל שאמה-הכהן: מתי שאתם לא מתכוונים להוריד חצי אחוז במע"מ – אני אומר לך, מורידים חצי אחוז במע"מ הכללי, זה מוריד אולי חצי אחוז לכולם במחיר של הפלזמה – אם זה בכלל מוריד, אבל זה מוריד שם – המשמעות היא לקחת את אותם 2 מיליארד ₪, להכניס אותם לעסקת חבילה למוצרי היסוד האלה.
כרמל שאמה-הכהן: כמובן, אנחנו לא מחפשים שרק הממשלה תפתור את הבעיה, זה צריך להיות השתתפות של כל שרשרת הייצור והשיווק, ולהגיש את זה כחלק מהפתרון לבעיה הרחבה.
כרמל שאמה-הכהן: כביכול מחיר הקוטג' ירד, אבל הקוטג' זאת לא הבעיה.
כרמל שאמה-הכהן: מגיעה פה הצדעה לצרכן הישראלי, כי אי אפשר לפתור את כל הבעיות בחרם צרכנים.
כרמל שאמה-הכהן: העם הזה לא יעבור לצום – הוא לא יתחיל לא לאכול בשר ולא לאכול בכלל מוצרי גבינה, ולא לצרוך מוצרי תינוקות ולא פסטות – זה לא ילך.
כרמל שאמה-הכהן: זה היה טוב בשביל להתניע, בשביל ליצור מומנטום, בשביל לצלצל בפעמונים במסדרונות הממשלה והכנסת.
כרמל שאמה-הכהן: מפה האחריות, וחובתנו לספק את התהליכים ואת התשובות.
כרמל שאמה-הכהן: ראשון הדוברים סגן שר האוצר.
כרמל שאמה-הכהן: אני מבקש שתתייחס לכל הנקודות ותעדכן אותנו.
יצחק כהן: תודה רבה, אדוני היושב ראש.
יצחק כהן: אני רוצה לברך אותך על הדיון הזה, הוא מתבקש.
יצחק כהן: לדעתי, נפל דבר בישראל.
יצחק כהן: תפקיד הרגולטור, הממשלה, זה לאתר כשלי שוק.
יצחק כהן: אבל הרגולטור הכי טוב, מסתבר, הוא הצרכן עצמו.
יצחק כהן: מה שהתרחש בשבועות האחרונים הוא שהרגולטור האמיתי אמר את דברו וגרם לכך שהמחיר של הקוטג' ירד.
יצחק כהן: זה רק קוטג' כמשל.
יצחק כהן: כפי שאמרתי לך, אדוני היושב ראש, תפקידה של הממשלה כרגולטור לאתר כשלי שוק.
יצחק כהן: אני יכול לתת לך כמה דוגמאות.
יצחק כהן: הדוגמה הכי בולטת הייתה בתקופת ביטוח רכב חובה, חברת "אבנר", שאיתרה כשל שוק אדיר, ואחרי שהיא טיפלה בו ופתחה את השוק לתחרות המחירים ירדו בלמעלה מ-40%.
יצחק כהן: אני לא מציע לרוץ ולחפש פתרונות קלים.
יצחק כהן: הממשלה הקימה ועדה שמשתתפים בה האוצר, התמ"ת ומשרד החקלאות, ותפקידה להגיש לנו מסקנות תוך חודשיים- -
כרמל שאמה-הכהן: חודשיים, ממתי?
כרמל שאמה-הכהן: מהיום?
אופיר אקוניס: מלפני שבועיים.
יצחק כהן: מאז שהתחילה לפעול, לפני שבוע.
יצחק כהן: להגיש את המסקנות שלה לגבי כל הפתרונות- -
אופיר אקוניס: לפני החגים.
שלמה מולה: הוועדה התכנסה כבר?
שלמה מולה: אופיר אקוניס: לפני החגים, לא אחרי החגים.
מירי רגב: ועדה בראשות מי?
שלמה מולה: הוועדה ישבה?
שלמה מולה: האם ישבה פעם אחת?
אופיר אקוניס: ארבעה חודשים, אדוני היושב ראש.
אופיר אקוניס: "אחרי החגים" – מין ביטוי פרוזאי ל"לא יהיה לעולם".
יצחק כהן: הוועדה תדווח לוועדה מסקנות ביניים, ומסקנות סופיות כנראה בטווח יותר ארוך.
יוליה שמאלוב-ברקוביץ: מה הוועדה צריכה לעשות?
יצחק כהן: לבדוק את כל כשלי השוק.
יצחק כהן: לדעתי, הוועדה צריכה לבדוק עוד נקודה מאוד חשובה – את המונופולים ואת הלובים החקלאיים למיניהם.
מירי רגב: רק את החקלאים?
שלמה מולה: יש לך בעיה עם הלובים החקלאיים דווקא?
יצחק כהן: כן, בעיה מאוד קשה.
מירי רגב: הלובי החברתי- - -
כרמל שאמה-הכהן: חברים, אני מבקש לא להפריע לו לדבר.
יצחק כהן: הלובי החברתי, לא.
מירי רגב: עם הלובי החברתי אין בעיה.
כרמל שאמה-הכהן: חברת הכנסת רגב, זה לא ועדת כספים פה.
אופיר אקוניס: זה מתחיל להיות מעניין, אולי נשמע אותו.
יצחק כהן: הוועדה צריכה לבדוק גם את הנושא, למשל שאלות בנושא היתר הייבוא, ביטול המכסות או לא ביטול המכסות – הוועדה צריכה לבדוק את כל הכשלים האלה.
יצחק כהן: אני מאוד - - - את הלובי החקלאי, הוא לובי מאוד חזק, מאוד מרשים.
יצחק כהן: 63 שנה הוא עשה דברים מאוד חשובים בחקלאות בישראל, אבל מסתבר שכשזה מגיע ליחידת הקצה, לצרכן הסופי, כנראה יש בעיות כאלה ואחרות.
אבשלום וילן: אדוני סגן השר, - - - הנתונים- -
כרמל שאמה-הכהן: סליחה, אדוני.
יצחק כהן: הוועדה קיבלה את הנתונים ותדווח לוועדה.
כרמל שאמה-הכהן: אתה יכול לפרט את הרכב הוועדה?
מירי רגב: רק שתלמד את הנתונים טוב, לא כמו המים.
מירי רגב: שקופים, שקופים- -
כרמל שאמה-הכהן: חברת הכנסת מירי רגב.
יצחק כהן: חברי הוועדה הם ממשרד האוצר, ממשרד התמ"ת וממשרד החקלאות.
יצחק כהן: אתה רוצה את פירוט האנשים?
שלמה מולה: המועצה לצרכנות?
שלמה מולה: זה בתוך התמ"ת.
יצחק כהן: היא לא חלק מהממשלה.
יצחק כהן: אני מציע שנעביר את רשות הדיבור- -
כרמל שאמה-הכהן: אנחנו לא מעבירים את רשות הדיבור כי על חלק מהשאלות לא ענית.
כרמל שאמה-הכהן: מה לגבי מע"מ דיפרנציאלי – מע"מ מופחת למוצרי מזון.
יצחק כהן: הוועדה תבדוק את כל הנושאים האלה, גם היבטים מיסויים, היא תבדוק הכול.
אופיר אקוניס: אמירה חשובה ביותר.
יצחק כהן: היא תבדוק גם היבטים מיסויים.
אופיר אקוניס: שהממשלה בודקת מע"מ דיפרנציאלי זאת אמירה חשובה ביותר.
עמיר פרץ: הוא לא אמר את זה.
אופיר אקוניס: הוא אמר את זה, הוא אמר את זה, ואני תומך.
אופיר אקוניס: זאת אמירה חשובה ביותר.
יצחק כהן: אופיר, תפקיד דובר הסיעות לא התפנה.
יצחק כהן: כשיתפנה אני אציע לך.
יצחק כהן: הממשלה לא אמרה את זה.
יצחק כהן: \
מירי רגב: לא רע, לא רע.
אופיר אקוניס: "זה ייבחן".
יצחק כהן: אל תגיד מה אמרתי, בסדר?
אופיר אקוניס: זה מה שאמרת.
יצחק כהן: - - - מה שאתה אומר, מה שאני אומר- -
אופיר אקוניס: אז אני תכף אגיד מה שאני אומר.
כרמל שאמה-הכהן: חבר הכנסת אקוניס.
יצחק כהן: - - אוקיי?
יצחק כהן: עם כל הכבוד.
אופיר אקוניס: תכף אני אגיד.
עמיר פרץ: אני מברך את סגן שר האוצר על כך שהוא אומר- -
כרמל שאמה-הכהן: אתם רוצים שהדיון הזה יהיה קרקס?
עמיר פרץ: אופיר אקוניס מנסה להלבין את פניו של סגן שר האוצר ואת הממשלה- -
אופיר אקוניס: ממש לא, בדיוק הפוך.
עמיר פרץ: - - הוא לא אמר לך מיסוי ולא מע"מ, ואל תחפש לך תעלה להלבין את הממשלה.
יצחק כהן: - - -
אופיר אקוניס: תכף תשמע - - -
כרמל שאמה-הכהן: חבר הכנסת אקוניס, פעם ראשונה.
כרמל שאמה-הכהן: חבר הכנסת פרץ, פעם ראשונה.
כרמל שאמה-הכהן: אתם לא נותנים לדיון- -
עמיר פרץ: אדוני היושב ראש, פעם ראשונה שמישהו קורא לי לסדר בכנסת.
אופיר אקוניס: בוועדה.
כרמל שאמה-הכהן: באמת?
כרמל שאמה-הכהן: אוהו.
יצחק כהן: אני רוצה להבהיר שוב כדי שהדברים יהיו ברורים: הוועדה תבדוק את כל ההיבטים, אוקיי?
יצחק כהן: אל תגיד מה שלא אמרתי.
יוליה שמאלוב-ברקוביץ: אפשר לשאול שאלה, בבקשה, אדוני השר?
כרמל שאמה-הכהן: תגידו לי, מה ההתרגשות?
יוליה שמאלוב-ברקוביץ: רוצים לשאול שאלה.
כרמל שאמה-הכהן: אבל שהוא ידבר בצורה מסודרת.
כרמל שאמה-הכהן: אדוני סגן השר, סיימת את דבריך, את כל מה שיש לך לומר?
יצחק כהן: שאלות, בבקשה, מטעם חברי הכנסת.
יצחק כהן: חבר הכנסת מולה, בבקשה, בצורה מסודרת.
אופיר אקוניס: מה זה "שאלות"?
כרמל שאמה-הכהן: רק שאלות קצרות, לא נאומים.
אופיר אקוניס: סדר הדיון הוא הפוך?
כרמל שאמה-הכהן: שאלות.
שלמה מולה: אדוני סגן שר האוצר, א', אני רוצה לדעת האם הוועדה כבר התכנסה פעם אחת או לא.
שלמה מולה: אם כן, כמה פעמים בשבוע היא תתכנס?
שלמה מולה: האם תהיה פתוחה לשאלות מהציבור?
שלמה מולה: שנית, איפה הממשלה הייתה- -
כרמל שאמה-הכהן: לא, זאת לא שאלה.
כרמל שאמה-הכהן: שאלת את השאלות, תענה לו, בבקשה.
שלמה מולה: איפה הממשלה הייתה עד היום?
שלמה מולה: למה היא לא הקימה את זה לפני חודש?
שלמה מולה: לפני שנה?
יצחק כהן: ביום רביעי הקרוב הוועדה מתכנסת בפעם הראשונה.
יצחק כהן: אני מניח שהוועדה גם תבקש את הערות הציבור ואת דעת הציבור, ונעקוב אחריה.
כרמל שאמה-הכהן: אוקיי, תשובה.
כרמל שאמה-הכהן: שאלה של חברת הכנסת ברקוביץ'.
יוליה שמאלוב-ברקוביץ: אדוני סגן שר האוצר, אני ידועה בכנסת כמי שמצדדת מאוד במסורת.
יוליה שמאלוב-ברקוביץ: רציתי לדעת האם הוועדה תבדוק את מחירי ההכשר על מזון במדינת ישראל – הכשר בשר, הכשר קוטג', הכשר של מוצרי חלב.
יוליה שמאלוב-ברקוביץ: אנחנו לא כל כך שמים לב, אבל ידוע לי, שחלק בלתי מבוטל ממחיר המזון במדינה יהודית הוא כשרות.
יוליה שמאלוב-ברקוביץ: הבשר הטרף צריך לעלות פי שלושה מבשר כשר, וזה בדיוק הפוך.
יוליה שמאלוב-ברקוביץ: אותו דבר לגבי המוצרים.
יוליה שמאלוב-ברקוביץ: רציתי לדעת האם הוועדה תבדוק גם את זה.
כרמל שאמה-הכהן: שאלת שאלה טובה וברורה.
כרמל שאמה-הכהן: חבר הכנסת אייכלר, בטח גם על הכשר, לא?
יוליה שמאלוב-ברקוביץ: לא, הוא הפוך.
קריאה: הוא על הטרף.
ישראל אייכלר: לי אין שאלה על הכשר כי אני לא רוצה שישימו מס טרפה כהצעתו של קוזו.
יוליה שמאלוב-ברקוביץ: לא הבנתי למה תמיד ללכת- - -
כרמל שאמה-הכהן: חברת הכנסת ברקוביץ', את סיימת את השאלה השלך.
ישראל אייכלר: - - אבל אני יודע שמחירי הכשרות הם פחות מאחוז אחד מהמוצר.
יוליה שמאלוב-ברקוביץ: אני רוצה שנבדוק את זה, אדוני.
יוליה שמאלוב-ברקוביץ: שהוועדה תבדוק את זה.
ישראל אייכלר: יש לי שאלה שכולם מחכים לה: האם הוועדה הזאת מוסמכת להחליט על מע"מ דיפרנציאלי בין מוצרי מזון ומוצרי יסוד לבין מוצרים אחרים?
כרמל שאמה-הכהן: אתה רושם לך את השאלות?
כרמל שאמה-הכהן: חברת הכנסת רגב, שאלה קצרה.
מירי רגב: אני רוצה לדעת מי יושב ראש הוועדה.